CELEX: 62018TN0525
Language: da
Date: 2018-09-04 00:00:00
Title: Sag T-525/18: Sag anlagt den 4. september 2018 — ENGIE Global LNG Holding m.fl. mod Kommissionen

5.11.2018   
            
            
               DA
            
            
               Den Europæiske Unions Tidende
            
            
               C 399/44
            
         
      Sag anlagt den 4. september 2018 — ENGIE Global LNG Holding m.fl. mod Kommissionen
      (Sag T-525/18)
      (2018/C 399/59)
      Processprog: fransk
      
         Parter
      
      
         Sagsøgere: ENGIE Global LNG Holding Sàrl (Luxembourg, Luxembourg), Engie Invest International SA (Luxembourg), ENGIE (Courbevoie, Frankrig) (ved advokaterne B. Le Bret og M. Struys)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Søgsmålet antages til realitetsbehandling, og sagsøgerne gives medhold.
               
            
                  —
               
               
                  Principalt annulleres den anfægtede afgørelse.
               
            
                  —
               
               
                  Subsidiært annulleres den anfægtede afgørelses artikel 2, for så vidt som den pålægger tilbagesøgning af støtten.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet til prøvelse af Kommissionens afgørelse af 20. juni 2018 vedrørende statsstøtte SA.44888 (2016/C) (ex 2016/NN) gennemført af Luxembourg til fordel for ENGIE har sagsøgerne fremsat ni anbringender.
      
                  1.
               
               
                  Første anbringende om Kommissionens retlige fejl ved anvendelsen af det første kriterium i statsstøttebegrebet om, at der skal foreligge en statslig foranstaltning.
               
            
                  2.
               
               
                  Andet anbringende om Kommissionens tilsidesættelse af begrebet fordel, idet den sammenblander begreberne fordel og selektivitet, lægger til grund, at der foreligger en økonomisk fordel på grundlag af en samlet virkning af foranstaltninger, som individuelt er i overensstemmelse med fællesskabsretten, og analyserer denne virkning på grundlag af en urigtig gengivelse af de faktiske omstændigheder, samt om en række retlige fejl og urigtige skøn
               
            
                  3.
               
               
                  Tredje anbringende om retlige fejl og urigtige skøn, som Kommissionen begik ved definitionen af de to referencerammer, som blev anvendt på skift (generel og snæver) for at påvise, at der foreligger en uberettiget fravigelse til fordel for dels holdingselskaberne (LNG Holding og CEF), dels ENGIE-koncernen.
               
            
                  4.
               
               
                  Fjerde anbringende om retlige fejl og urigtige skøn, som Kommissionen begik ved vurderingen af forekomsten af fravigelser og forskelsbehandling til fordel for dels holdingselskaberne, dels ENGIE-koncernen.
               
            
                  5.
               
               
                  Femte anbringende om retlige fejl og urigtige skøn, som Kommissionen begik i forbindelse med kvalifikationen af en selektiv fordel som følge af undladelsen af anvendelsen af den luxembourgske regel om misbrug af rettigheder.
               
            
                  6.
               
               
                  Sjette anbringende om en retlig fejl, som Kommissionen begik ved kvalifikationen af de pågældende foranstaltninger som individuel støtte.
               
            
                  7.
               
               
                  Syvende anbringende om Kommissionens tilsidesættelse af fordelingen af kompetencerne mellem medlemsstaterne og Unionen og om en fordrejning af den beføjelse, som Kommissionen i forbindelse med statsstøtte er tillagt for at intervenere i generelle foranstaltninger inden for den nationale politik for direkte beskatning.
               
            
                  8.
               
               
                  Ottende anbringende om Kommissionens tilsidesættelse af sagsøgernes processuelle rettigheder og om dens tilsidesættelse af den i artikel 296 TEUF fastsatte begrundelsespligt.
               
            
                  9.
               
               
                  Niende og subsidiære anbringende om tilsidesættelse af artikel 16 i Rådets forordning (EU) 2015/1589 af 13. juli 2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9), for så vidt som Kommissionen pålagde tilbagesøgning af den omhandlede angivelige støtte i strid med generelle EU-retlige principper.